Kohteen allas ja allasalue olivat 5/5 eli aivan mahtavat. Altaalla sai oleskella todella rauhassa ilman häiriötä. Jos kohteen toinenkin asunto on samaan aikaan vuokrattuna, yksityisyys varmasti hieman kärsii. Allasalue oli upeasti toteutettu ja kuumalla säällä ulkoilmasuihkut ovat varmasti upeat.
Kohteen omistajat eivät käyneet allasalueella ja antoivat meidän olla täysin rauhassa ja samalla hoitivat pyyntömme, kun niitä ilmeni. He myös tekivät kohteeseen hankintoja, jotta lapsiperheen vierailu sujuisi mahdollisimman hyvin. Siitä iso plussa.
Asunto oli saapuessa todella puhdas ja hyvässä kunnossa. Asunto oli myös riittävän hyvin varusteltu, joskin esimerkiksi astioita olisi voinut olla hieman monipuolisemmin. Ja keittiön pöydän toteutus ei ollut mielestämme paras mahdollinen. Kuitenkin pieniä harmeja lähinnä.
Pidimme asunnon sijainnista. Kohteisiin, joissa halusimme käydä, oli helppo siirtyä autolla. Kylässä oli myös hyvin varusteltu supermarket mistä saimme kaiken tarpeellisen. Lähin ravintola vähä kaukana kuitenkin.
Kohteessa meitä häiritsi eniten omaan makuumme melko huonot sängyt, joissa kumppanin kääntyminen aiheutti koko sänkyyn melkoista keinumista sekä patjat olivat melko kovia ja hartiat menivät jumiin. Lisäksi ainakin toiseen makuuhuoneeseen kuuluu isäntäperheestä paljon meteliä aika pitkälle iltaan. Mutta sen lisäksi myös aikaisin aamulla soiva herätyskello. Eli ei ehkä aivan herkkäunisen mieleen. Asunnon lukko oli lisäksi hieman epäkäytännöllinen lapsiperheelle, koska ovea sai olla jatkuvasti lukitsemassa avaimella. Ongelma kuitenkin lähinnä pienten lasten kanssa.
Kokonaisuutena vierailu ei ollut aivan odotusten mukainen mainitsemieni meitä loppujen lopuksi aika isosti häirinneiden asioiden takia. Luultavasti emme vuokraa tätä kohdetta uudelleen.